Publication: Magyar Közlöny
Issue: MK-2010-53 (Year: 2010, Number: 53)
Era: contemporary
Section: 6. melléklet a 116/2010. (IV. 15.) Korm. rendelethez
Paragraph Index: 148

1. A GET Vhr. 2. számú melléklet 8. § (3) bekezdése helyébe a következõ rendelkezés lép: „(3) Ha a felhasználó a felhasználási helyrõl elköltözik vagy az egyetemes szolgáltatás igénybevételével felhagy, az egyetemes szolgáltató köteles 2 munkanapon belül felhívni a földgázelosztót a csatlakozóvezeték és mérõberendezés állapotának helyszíni ellenõrzésére. A felhívásra a földgázelosztó az errõl szóló értesítés kézhezvételétõl számított 5 munkanapon belül köteles az ellenõrzést térítésmentesen elvégezni, és az ellenõrzés eredményét – ideértve a mérõállást is – jegyzõkönyvben rögzíteni. Az ellenõrzéssel, annak körülményeivel, illetve eredményével kapcsolatos állásfoglalását a felhasználó jogosult a jegyzõkönyvben feltüntetni. A jegyzõkönyv felek által aláírt egy példányát az egyetemes szolgáltató köteles a felhasználónak átadni, másik példányát megõrizni és esetleges hatósági ellenõrzés vagy felhasználói panasz ügyintézése esetén az eljáró hatóságnak bemutatni. E kötelezettségek megszegése – tekintet nélkül arra, hogy az ellenõrzést a földgázelosztó végzi – az egyetemes szolgáltató súlyos szerzõdésszegésének minõsül.”

Source: https://magyarkozlony.hu/hivatalos-lapok/d2943e05d8195d3641649f07f98e35aa5cd8614a/dokumentumok/959ec8dd4e7fcfac0d75140832630dedbcc3f85b/letoltes